ബഹിരാകാശ രംഗത്ത് പരസ്പര സഹകരണത്തിനൊരുങ്ങി യുഎഇയും ഇസ്രയേലും ദുബൈ: ബഹിരാകാശ രംഗത്ത് പരസ്പര സഹകരണത്തിനൊരുങ്ങി യുഎഇയും ഇസ്രയേലും.ഇതിനായി യുഎഇ ബഹിരാകാശ ഏജന്സിയും ഇസ്രയേല് ബഹിരാകാശ ഏജന്സിയും ധാരണാപത്രത്തില് ഒപ്പുവെച്ചു. യുഎഇ നൂതന സാങ്കേതികവിദ്യ സഹമന്ത്രിയും ബഹിരാകാശ ഏജന്സി അധ്യക്ഷയുമായ സാറ ബിന്ത് യൂസുഫ് അല് അമീരിയും ഇസ്രയേല് ഇന്നവേഷന്, സയന്സ്, ടെക്നോളജി മന്ത്രി ഓറിത് ഫര്കാഷും തമ്മിലാണ് കരാറില് ഒപ്പുവെച്ചത്. ദുബൈ എക്സ്പോ 2020ലെ ബഹിരാകാശ വാരാചരണത്തോടനുബന്ധിച്ച് ബുധനാഴ്ചയാണ് ചടങ്ങ് നടന്നത്. അറിവും വൈദഗ്ധ്യവും പങ്കുവെക്കുന്നത് ദേശീയ ബഹിരാകാശ രംഗം വളര്ത്തുന്നതിനുള്ള യുഎഇയുടെ കാഴ്ചപ്പാടിന് അനുസരിച്ചാണെന്നും ചരിത്രത്തിലെ ഏറ്റവും വിജയകരമായ ആഗോള ബഹിരാകാശ പദ്ധതികളുടെ പൊതുവായ സവിശേഷത സഹകരണമാണെന്നും സാറ അല് അമീരി പറഞ്ഞു.The post ബഹിരാകാശ രംഗത്ത് പരസ്പര സഹകരണത്തിനൊരുങ്ങി യുഎഇയും ഇസ്രയേലും first appeared on MalayalamExpressOnline.